open-index/open-wikipedia-markdown huggingface dataset:
சிதம்பரம் வெள்ளந்தாங்கி அம்மன் கோயில்

**சிதம்பரம் வெள்ளந்தாங்கி அம்மன் கோயில்** என்பது இந்தியாவின், தமிழ்நாட்டில் கடலூர் மாவட்டம், சிதம்பரத்தில் உள்ள ஓர் அம்மன் கோயிலாகும். இந்த அம்மன் சிதம்பரம் நடராசர் கோயிலைச் சுற்றி நான்கு திசைகளிலும் அமைந்துள்ள நான்கு காவல் தெய்வங்களில் ஒருவராவார். இவர் தெற்கில் அமைந்துள்ள காவல் தெய்வம் ஆவார்.

## செவிவழிக் கதை
சில நூறு ஆண்டுகளுக்கு முன்பு பெய்த ஒரு பெருமழையில் சிதம்பரம் நகரம் பெரும் வெள்ளக்காடாக ஆனது. அப்போது ஒரு பெண் வெள்ளத்தில் நீந்தி வந்தாள். அவளை நோக்கியபடி யானை ஒன்று பிளிறியபடி சென்றது. அது அப்பெண்ணை தன் துதிக்கையால் தூக்கிச் சென்று தில்லை நடராசர் கோயிலின் தெற்குப் பகுதியில் விட்டுச் சென்றது. ஊர் மக்கள் அங்கு சென்று பார்த்தபோது அப்பெண் அங்கு இல்லை. ஆனால் யானையின் துதிக்கையில் ஒரு பெண் இருப்பதுபோன்ற சிலை ஒன்று இருந்தது. வெள்ளம் வடிந்த பிறகு ஊர் மக்கள் தில்லை அந்தணர்களிடம் நடந்த விசயத்தைக் கூறினர். அவர்களின் ஆலோசனையின்படி அச் சிலையை அங்கேயே பிரதிட்டை செய்து வெள்ளந்தாங்கி அம்மன் என்ற பெயரைச் சூட்டி வழிபடத் தொடங்கினர்.

## கோயில் அமைப்பு
இது ஒரு சிறிய கோயிலாகும். கோயிலின் மகா மண்டபத்தில் பிள்ளையார், முருகன் சந்நிதிகள் அமைந்துள்ளன. மகாமண்டபத்தை அடுத்து கருவறை அமைந்துள்ளது. கருவறையில் வெள்ளந்தாங்கி அம்மன் மேற்கு நோக்கி உள்ளார். யானையின் துதிக்கையில் அவரணைத்து இருப்பதுபோல் அம்மனின் உருவம் உள்ளது. கருறையில் அம்மனின் வலப்பக்கம் சிவலிங்கமும், இடப்பக்கம் சபரி சாஸ்தாவும் உள்ளனர். 

பிரகாரத்தில் சிரசு வடிவில் உள்ள வீரனாரும், நவக்கிரக சந்தியும் உள்ளது. கோயிலின் இடதுபுறம் நின்ற நிலையில் உள்ள எல்லையம்மன்னின் பிரம்மாண்ட சுதைச் சிற்பகம் காணப்படுகிறது. 

## வழிபாடு
வார நாட்களில் வெள்ளிக் கிழமை, செவ்வாய்க் கிழமைகளில் அம்மனுக்கு சிறப்பு அலங்காரம் செய்து வழிபாடு நடத்தப்படும்.
ஆடி மாதம் பத்து நாள் உற்சவமும் முநல் நாள் காப்புக்கட்டும் நடக்கிறது. பத்து நாட்களும் அம்மனுக்கு சிறப்பு அபிசேகம் நடத்தப்படுகிறது. ஒன்பதாம் நாள் பாலமான் ஆற்றங்கரையில் இருந்து சக்தி கரகம் புறப்பட்டு முன்னே வர பலவகையான காவடிகள் பின்னே எடுத்து வரப்படுகின்றன. அதனுடன் பக்தர்கள் பலர் பால் குடம் எடுத்து வருவர். பின்னர் அம்மனுக்கு அபிசேகம் செய்து தங்கள் பிராத்தனையை நிறைவேற்றுவர். விழாவின் பத்தாம் நாள் விடையாற்றி உற்சவம் நடைபெறும். அது முடிந்த பிறகு திருஊஞ்சல்  வைபவம் நடக்கும்.  கோயில் காலை 6 மணி முதல் 12 மணி வரையும், மாலை 5 மணி முதல் 8 மணி வரையும் திறந்திருக்கும். 

## மேற்கோள்கள்

பகுப்பு:கடலூர் மாவட்டத்திலுள்ள அம்மன் கோயில்கள்
செரி இசுகந்தர்

**செரி இசுகந்தர்** (ஆங்கிலம்: *Seri Iskandar*; மலாய்: *Seri Iskandar*; சீனம்: 斯里依斯干达; ஜாவி: سري إسكندر) என்பது மலேசியா, பேராக் மாநிலம், பேராக் தெங்கா மாவட்டத்தில் (*Perak Tengah District*) அமைந்துள்ள ஒரு நகர்ப்பகுதி ஆகும். இது பேராக் தெங்கா மாவட்டத்தின் தலைபட்டணமும் ஆகும்.

ஈப்போ-லுமுட் விரைவுசாலையில் ஈப்போ க்கு தென்மேற்கே சுமார் 40 கிமீ தொலைவில் அமைந்துள்ள இந்த நகரம்; கடல் மட்டத்திலிருந்து சராசரியாக 29 மீட்டர் உயரத்திலும் அமைந்துள்ளது. மாரா தொழில்நுட்ப பல்கலைக்கழகத்தின் (*Universiti Teknologi MARA*) கிளை வளாகமும்; மற்றும் மாரா தொழில்நுட்பக் கல்லூரியின் (*Kolej Profesional MARA*) கிளை வளாகமும் இந்த நகரில் டான்அமைந்துள்ளன.

2020-ஆம் ஆண்டு நிலவரப்படி, நகரத்தின் மொத்த மக்கள் தொகை 14,827.

## பெயரின் தோற்றம்

**பண்டார் பாரு செரி இசுகந்தர்** (*Bandar Baru Seri Iskandar*) எனும் பெயர், பேராக் மாநிலத்தின் 30-ஆவது சுல்தான் இசுகந்தர் ஷாவின் பெயரில் இருந்து எடுக்கப்பட்டது. இந்த சுல்தான் பேராக் மாநிலக் குடியிருப்பாளர்களிடையே மிகவும் பிரபலமானவர். இவர் இரண்டாம் உலகப் போருக்கு முன்னர் பொது மக்களின் நலன்களில்  மிகவும் அக்கறை கொண்டிருந்தார். முதியவர்கள் பலர், குறிப்பாக கீழ் பேராக் பகுதிகளில் வாழ்கிறவர்கள், இந்த சுல்தானைக் "சுல்தான் இஸ்கண்டோ" என்று அழைக்கிறார்கள்.

சுல்தான் இசுகந்தர் ஷா திசம்பர் 1918 முதல் 14 ஆகஸ்டு 1938 வரை பேராக் சுல்தானாகப் பதவி வகித்தார். அவரின் முழுப் பெயர் டூலி யாங் மகா மூலியா பதுக்கா செரி சுல்தான் இசுகந்தர் ஷா இப்னி சுல்தான் இட்ரிஸ் ஷா (*Duli Yang Maha Mulia Paduka Seri Almarhum Sultan Iskandar Shah ibni Sultan Idris  Shah*). இவர் மே 10, 1876-இல் முடிசூட்டப்பட்டார்; மற்றும் ஆகஸ்டு 14, 1938-இல் காலமானார்.

## மந்திரி பெசார்

சுல்தான் இசுகந்தரின் ஆட்சியின் போது, ​​பேராக் மாநிலத்தில் மந்திரி பெசார் எனும் முதல்வர் பதவி தோற்றுவிக்கப்படவில்லை. மாநிலத்தின் நிர்வாகம் பெரும்பாலும் பிரித்தானிய ஆளுநர்களர்களால் நிர்வகிக்கப்பட்டது. 

### பேராக் மாநிலத்டின் பிரித்தானிய ஆளுநர்கள்

* 1919 - 1920 சார்ஞ் மெக்சுவல் (*George Maxwell*)
* 1920 - 1921 வில்லியம் ஜேம்சு பாட்க் இயூம் (*William James Parke Hume*)
* 1921 - 1926 சிசில் வில்லியம் சேசு பார் (*Cecil William Chase Parr*)
* 1926 - 1927 ஆசுவால்டு பிரான்சிசு செரார்டு சுடோனர் (*Oswald Francis Gerard Stonor*)
* 1927 - 1929 என்றி வாக்சுடாவு தாம்சன் (*Henry Wagstaffe Thomson*)
* 1929 - 1930 சார்லசு அமில்டன் கொக்ரீன் (*Charles Walter Hamilton Cochrane*)
* 1931 - 1932 பி.டபிள்யூ எலிசு (*B.W. Ellis*)
* 1932 - 1939 ஜி.இ. காட்டர் (*G.E. Cater*)

## மேற்கோள்கள்

*British Residential System in Perak

## மேலும் காண்க
* துரோனோ
* பூசிங்
* புருவாஸ்
* பத்து காஜா
* பாரிட்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
ஜான் ஹென்றி நியூபோல்ட்

சர் **ஜான் ஹென்றி நியூபோல்ட்** (*John Henry Newbolt*, 1769 - 22 சனவரி 1823) என்பவர் ஒரு ஆங்கில நீதிபதி ஆவார். இவர் மதராசின் தலைமை நீதிபதியாக பணியாற்றினார். மேலும் மதராஸ் இலக்கியச் சங்கத்தின் நிறுவனர் ஆவார். இவர் 1800-02 வரை ஐக்கிய இராச்சியத்தின் பிராம்பர்  நாடாளுமன்றத் தொகுதியின் உறுப்பினராக இருந்தார்.

## வாழ்க்கை
ரெவரெண்ட் ஜான் மாங்க் நியூபோல்ட்,  சூசன்னா இணையருக்கு மூத்த மகனாக வின்செஸ்டரில் ஜான் பிறந்தார். இவர் வின்செஸ்டர் மற்றும் ஆக்ஸ்போர்டில் உள்ள கிறிஸ்ட் சர்ச்சில் படித்தார். 1791 இல் பட்டம் பெற்றார். இவர் ஆக்ஸ்போர்டில் உள்ள ஆல் சோல்ஸ் கல்லூரியில் சட்டம் பயின்றார். பின்னர் 1795 இல் லிங்கனின்ஸ் இன்னில் உள்ள வழக்கறிஞர் சங்கத்தில் இணைந்தார்.

இவர் சிறிது காலம் சான்சரியில் செயலராகவும் பின்னர் திவால் ஆணையராகவும் (1796-1811) பணியாற்றினார். 1794 இல் அவர் டர்ஹாமின் டீனின் மகள் எலிசபெத் ஜூலியானா டிக்பியை மணந்தார். அவர்களுக்கு மூன்று மகன்களும் ஒரு மகளும் இருந்தனர். 1800 ஆம் ஆண்டில், கிறிஸ்ட் சர்ச்சின் சக முன்னாள் மாணவரான கானிங் பிரபுவின் உதவியுடன் இவர் 1802 ஆம் ஆண்டு வரை பிரம்பர் தொகுதியின் பாராளுமன்ற உறுப்பினராக இருந்தார்.

1809 ஆம் ஆண்டில், இவரின் மனைவி இறந்தார். பின்னர் கானிங் பிரபுவின் செல்வாக்கினால் 1810 ஆம் ஆண்டில் இந்தியாவில் மெட்ராஸில் பியூஸ்னே நீதிபதியாக பதவியைப் பெற்றார். இவருக்கு மதராசில் 1810 ஆண்டு ஹென்றிட்டா பிளென்கின்சாப்புடன் மறுமணம் நடந்தது. இந்த இணையருக்கு ஒரு மகனும் இரண்டு மகள்களும் இருந்தனர். இவர் 1810 ஏப்ரல் 17 அன்று நைட் பட்டம் பெற்றார் மற்றும் 1811-12 இல் பாம்பாய் உச்ச நீதிமன்றத்தின் பதிவாளராக ஆனார். 1815 ஆம் ஆண்டில் இவர் தாமஸ் ஆண்ட்ரூ லுமிஸ்டன் ஸ்ட்ரேஞ்சிற்கு அடுத்து மதராசின் தலைமை நீதிபதியாக ஆனார். மேலும் 1817 இல் இவர் மதராஸ் இலக்கியச் சங்கத்தை நிறுவினார்.

இவர் 31 ஆகத்து 1820 அன்று தனது தலைமை நீதிபதி பதவியை விட்டு வலகினார். மேலும் வைட் தீவில் உள்ள ஒரு குடிலில் ஓய்வு காலத்தைக் கழிக்க முடிவு செய்தார். ஆனால் 22 சனவரி 1823 அன்று சவுத்தாம்ப்டனில் உள்ள போர்ட்ஸ்வுட் லாட்ஜில் உள்ள தனது வீட்டில் திடீரென இறந்தார்  இவர் சவுத்தாம்ப்டனுக்கு அருகிலுள்ள தெற்கு ஸ்டோன்ஹாமில் அடக்கம் செய்யப்பட்டார், அங்கு இவரது நினைவாக ஒரு நினைவுச்சின்னம் அமைக்கப்பட்டது.

## மேற்கோள்கள்

பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:1823 இறப்புகள்
பகுப்பு:1769 பிறப்புகள்
தயா ராம் சாக்கியா

**தயா ராம் சாக்கியா** (*Daya Ram Shakya*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு செப்டம்பர் மாதம் 19 ஆம் தேதியன்று இவர் பிறந்தார். சனதா கட்சியின் உறுப்பினராக உத்தரப் பிரதேசத்தின் பருக்காபாத்து தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.  தயா ராம் சாக்கியா 2003 ஆம் ஆண்டு திசம்பர் மாதம் 4 ஆம் தேதியன்று தனது 80 ஆவது வயதில் இறந்தார்.
## மேற்கோள்கள்

பகுப்பு:1923 பிறப்புகள்
பகுப்பு:2003 இறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பழையமுறிகண்டி

**பழையமுறிகண்டி** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது மாங்குளத்துக்கு தென்மேற்கே சுமார் 30 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
வர்தூர் சட்டமன்றத் தொகுதி

**வர்தூர் சட்டமன்றத் தொகுதி** (*Varthur Assembly constituency*) என்பது இந்தியாவின் கருநாடக மாநிலச் சட்டப் பேரவைத் தொகுதிகளில் ஒன்றாகும். இது 2008ஆம் ஆண்டு எல்லை நிர்ணய நடவடிக்கையில் நீக்கப்பட்டது. .

## சட்டமன்ற உறுப்பினர்கள்

* 1962: தொகுதி இல்லை.
* 1967: கே. பிரபாகர் (இந்தியத் தேசிய காங்கிரசு)
* 1972: கே, பிரபாகர் (இந்தியத் தேசிய காங்கிரசு)
* 1978: இராமச்சந்திர ரெட்டி (ஜனதா கட்சி)
* 1983: எஸ். சூர்யநாராயண ராவ் (இந்தியப் பொதுவுடமைக் கட்சி) - கருநாடக உயர் நீதிமன்றத்தால் தேர்தல் செல்லாது என 22 திசம்பர் 1984 அன்று அறிவிக்கப்பட்டது
* 1985: கிருஷ்ணப்பா (இந்திய தேசிய காங்கிரசு)
* 1989: கிருஷ்ணப்பா (இந்திய தேசிய காங்கிரசு)
* 1994: அஸ்வத்நாராயண ரெட்டி (ஜனதா தளம்)
* 1999: கிருஷ்ணப்பா (இந்திய தேசிய காங்கிரசு)
* 2004: ஏ கிருஷ்ணப்பா (இந்திய தேசிய காங்கிரசு)
* 2008 முதல்: 2008 எல்லை நிர்ணய நடவடிக்கையில் தொகுதி இரத்து செய்யப்பட்டது.

## மேலும் பார்க்கவும்

* கருநாடக சட்டமன்ற தொகுதிகளின் பட்டியல்

## மேற்கோள்கள்

பகுப்பு:கர்நாடகாவின் முன்னாள் சட்டமன்றத் தொகுதிகள்
பகுப்பு:பெங்களூர் நகர மாவட்டம்
மெந்தாவாய் அணில்

**மெந்தாவாய் அணில்** (*Mentawai squirrel*; *காலோசியரசு மெலனோகேசுட்டர்*) என்பது சையூரிடே குடும்பத்தில் உள்ள கொறிணி இனமாகும். இது சுமாத்திராவின் மேற்கு கடற்கரையில் உள்ள மெந்தாவாய் தீவுகளில் மட்டும் காணப்படும் 20 அகணிய உயிரிகளுள் ஒன்று ஆகும். மூன்று துணையினங்கள் உள்ளன: *கா. மெ. மெலனோகாசுடர்*, *கா. மெ. மெந்தாவாய்* மற்றும் *கா. மெ. அட்ராடசு*. இந்த சிறிய தனிமைப்படுத்தப்பட்ட அணில் வாழிட இழப்பு காரணமாகப் பன்னாட்டு இயற்கைப் பாதுகாப்புச் சங்கத்தினால் அழிவுக்கு உள்ளாகும் இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:அணில்கள்
பகுப்பு:அகணிய உயிரிகள்
சார் கானோர்

**சார் கானர்** (*Saar Ganor*)  இசுரேலிய தொல்பொருள் ஆராய்ச்சியாளர் ஆவார். இவர் யோசெப் கார்பிங்கலுடன் சேர்ந்து, கிர்பெட் கியாபாவில் அகழ்வாராய்ச்சியின் இயக்குநராக இருந்தார். இந்த அகழ்வாராய்ச்சி  *விவிலிய சராயிம்* என்று கருதப்படுகிறது. இவர் இசுரேல் தொல்பொருட்கள் ஆணையத்தின் ஆய்வாளராகவும், எருசலேமின் கீப்ரு பல்கலைக்கழகத்தில் விரிவுரையாளராகவும் உள்ளார்.

2003 ஆம் ஆண்டில் கிர்பெட் கியாபாவில் உள்ள சுவர்களின் அசாதாரண அளவை கானர் கவனித்தார். மூன்று ஆண்டுகளுக்குப் பிறகு, இவர் கார்பிங்கலைப் பார்க்கும்படி வற்புறுத்தினார். மேலும் 2007 ஆம் ஆண்டு  பூர்வாங்க தோண்டலுக்குப் பிறகு, அவர்கள் 2008 ஆம் ஆண்டு கோடையில் ஆர்வத்துடன் வேலை செய்யத் தொடங்கினர். ஆறு ஏக்கர் நிலப்பரப்பில் இதுவரை 4 சதவீதத்தை மட்டுமே தோண்டி எடுத்துள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:தொல்லியலாளர்கள்
எளிய அணில்

**எளிய அணில்** (*Callosciurus inornatus*) என்பது சைலூரிடே குடும்பத்தில் உள்ள கொறிணி சிற்றினமாகும். இது சீனா, லாவோஸ் மற்றும் வியட்நாமில் காணப்படுகிறது.

## வாழ்விடம்
புதர்க்காடுகள், சீரழிந்த பசுமைமாறா காடுகள் மற்றும் பழமையான பசுமையான காடுகள் போன்ற ஈரமான அல்லது வறண்ட வன வாழ்விடங்களில் காணப்படுகிறது.

## மேற்கோள்கள்

பகுப்பு:கொறிணிகள்
சொக்கநாதபுரம், தஞ்சாவூர் மாவட்டம்

**சொக்கநாதபுரம்** (*Chokkanathapuram*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.

## மக்கள்தொகை
2001 மக்கள்தொகை கணக்கெடுப்பின்படி, சொக்கநாதபுரத்தில் 1031 ஆண்கள் மற்றும் 1096 பெண்கள் என மொத்தம் 2127 பேர் உள்ளனர். பாலின விகிதம் 1063 ஆக இருந்தது. எழுத்தறிவு விகிதம் 69.62 ஆகும்.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:Coordinates on Wikidata
பீக்கொஞ்சி

**பீக்கொஞ்சி** அல்லது **வெண்கலக் காயா** (Eugenia roxbughii) (பொதுவாக *ரோக்ஸ்பர்க்கின் செர்ரி* என்று அழைக்கப்படும்) என்பது இந்தியா மற்றும் இலங்கையை பூர்வீகமாகக் கொண்ட மிர்டேசி குடும்பத்தைச் சேர்ந்த ஒரு தாவர இனமாகும். இது வட்டமும் கரடுமுரடுமான, பழுப்பு நிற கிளைகளைக் கொண்ட 5 மீட்டர் (16 அடி) உயரமுள்ள மரமாகும். இலைகள் பளபளப்பான பச்சை நிறத்தில் எதிர்எதிராக  அமைந்திருக்கும். பூக்கள் வெள்ளை நிறத்திலும், நான்கு இதழ்கள் கொண்டதாகவும் இருக்கும். ஆழமான ஆரஞ்சு நிற பழம் கொண்ட இம்மரமானது மார்ச் மாதத்தில் தொடங்கி ஏப்ரல் பிற்பகுதி வரையில் பூக்கும் பருவம் கொண்டதாகும்.

## மேற்கோள்கள்

பகுப்பு:இந்தியத் தாவரங்கள்
பகுப்பு:பூக்கும் தாவரங்கள்
ஆர். பிரகாசம்

**ஆர். பிரகாசம்** (*R. Prakasam*) (22 மார்ச் 1927 - 2012) ஒரு இந்திய அரசியல்வாதி ஆவார். இவர் இந்தியப் பொதுவுடைமைக் கட்சியைச் சேர்ந்தவர். முதல் கேரள சட்டமன்றத்தில் ஆற்றிங்கல் சட்டமன்றத் தொகுதியைப் பிரதிநிதித்துவப்படுத்தினார்.

## தொழில்
1927-ஆம் ஆண்டில் பிறந்த இவர், இளம் வயதிலேயே அரசியலில் நுழைந்தார். கல்லூரி நாட்களில், பிரகாசம் அரசியலில் தீவிரமாக இருந்தார். 1946 ஆம் ஆண்டு, சென்னை கிறிஸ்தவக் கல்லூரியில் படிக்கும் போது, பொதுவுடைமை இயக்கத்தில் சேர்ந்தார். பிரகாசம் 1953-ல் ஆற்றிங்கல் பேரூராட்சித் தலைவரானார். நாட்டிலேயே இந்தியப் பொதுவுடைமைக் கட்சியின் இளைய உறுப்பினர் மற்றும் அத்தகைய பதவிக்கு நியமிக்கப்பட்டவர் இவரேயாவார். 1954-ஆம் ஆண்டில், பிரகாசம் திருவாங்கூர்-கொச்சி சட்டமன்ற உறுப்பினரானார். 1957 இல், முதல் கேரள சட்டமன்ற உறுப்பினராகத் தேர்ந்தெடுக்கப்பட்டார். தலைநகர் மாவட்டத்தின் கடலோர சமூகங்கள் முழுவதும், குறிப்பாக ஆற்றிங்கல் மற்றும் வர்க்கலாவில் கட்சி அலகுகளை நிறுவுவதில் பிரகாசம் முக்கியப் பங்கு வகித்தார். மேலும், 1954 பொதுப் போக்குவரத்துத் தொழிலாளர்களின் வேலைநிறுத்தத்தைத் திட்டமிடுவதில் முக்கியப் பங்காற்றினார் மற்றும் கேரளாவில் தொழிற்சங்கத்தின் தலைவராகப் பணியாற்றினார். அவர் தனது அரசியல் வாழ்க்கையில் பல பதவிகளை வகித்துள்ளார். அவர் நகரவை சட்ட ஒருங்கிணைப்புக் குழு, கேரள பல்கலைக்கழக செனட், தொழில்துறை உறவுகள் வாரியம், நடுவர் மன்றம் மற்றும் அரசாங்கத்தின் உயர் அதிகார கண்காணிப்புக் குழு ஆகியவற்றின் உறுப்பினராக இருந்தார். 

## மேற்கோள்கள்

பகுப்பு:2012 இறப்புகள்
பகுப்பு:மலையாள அரசியல்வாதிகள்
பகுப்பு:1927 பிறப்புகள்
மோனிமா சாதா

**மோனிமா சாதா** (*Monima Chadha*) ஒரு இந்திய தத்துவஞானி மற்றும் மொனாஷ் பல்கலைக்கழகத்தில் தத்துவப் பேராசிரியர் ஆவார். அவர் கோர்னெல் பல்கலைக்கழகத்தின் முனிவர்களுக்கான தத்துவப் பள்ளியில் கார்ப் ஃபெலோவைப் பார்வையிடுகிறார். மன தத்துவம் மற்றும் இந்திய மெய்யியல் பற்றிய தனது படைப்புகளுக்காக சாதா அறியப்படுகிறார். பௌத்த அபிதர்ம அனுபவக் கோட்பாடு குறித்த கட்டுரைக்காக அன்னெட் பேயர் பரிசை வென்றார்.

## மேற்கோள்கள்

பகுப்பு:Articles with hCards
பகுப்பு:பௌத்த அறிஞர்கள்
பகுப்பு:வாழும் மக்கள்
எத்தியோப்பிய தகைவிலான் குருவி

thumb| ''கிருண்டோ எத்தியோபிகா''
**எத்தியோப்பிய தகைவிலான் குருவி** (*Ethiopian swallow*)(*கிருண்டோ எத்தியோபிகா*) என்பது தகைவிலான் குருவி குடும்பத்தில் உள்ள ஒரு பறவை சிற்றினமாகும். இது வலசைபோதலை மேற்கொள்ளாது என்றாலும், இதன் வரம்பு பெனினிலிருந்து புர்க்கினா பாசோ, கேமரூன், மத்திய ஆப்பிரிக்கக் குடியரசு, சாட், காங்கோ மக்களாட்சிக் குடியரசு, கோட்டிவார், எரித்திரியா, எத்தியோப்பியா, கானா, கினி, இஸ்ரேல், கென்யா, மாலி வரை பரவியுள்ளது. நைஜர், நைஜீரியா, செனிகல், சோமாலியா, சூடான், தன்சானியா, டோகோ, உகாண்டா வரை.

## மேற்கோள்கள்

பகுப்பு:சகாரா கீழமை ஆப்பிரிக்கப் பறவைகள்
உபோர்பியா மிலோட்டி

**உபோர்பியா மிலோட்டி** (தாவர வகைப்பாட்டியல்: *Tropaeolum umbellatum*) என்பது  ஆமணக்குக் குடும்பத்திலுள்ள  ஒரு வகை பூக்கும் தாவரமாகும். இக்குடும்பத்தில் 228 பேரினங்கள்  ஏற்றுக் கொள்ளப்பட்டுள்ளன. அதில் ஒரு பேரினமான,  "உபோர்பியா" பேரினத்தில், 2040 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமே, இந்த தாவரம்,  மடகாசுகரில் மட்டுமே காணப்படுகிறது. இதன் இயற்கை வாழ்விடம் துணை வெப்பமண்டலத்தில் உள்ள புதர்க்காடு ஆகும். இது வாழ்விட இழப்பால், இத்தாவரம் மிக அருகிய தாவரயினமாக பட்டியலில் இடம் பெற்றுள்ளது.

## மேற்கோள்கள்

பகுப்பு:மிக அருகிய தாவரங்கள்
மில்லர் செயன்முறை

**மில்லர் செயல்முறை**  (Miller process) என்பது தொழில்துறை அளவிலான ஒரு வேதியியல் செயல்முறையாகும், இச்செயல்முறை  தங்கத்தை அதிக அளவு தூய்மைக்கு (99.5%) சுத்திகரிக்க பயன்படுகிறது. 1867  ஆம் ஆண்டில்  பிரான்சிசு போயர் மில்லர் என்பவரால்  இச்செயல்முறை காப்புரிமை பெற்றது.   குளோரின் வாயுவை உருகிய, ஆனால் (சற்று) தூய்மையற்ற தங்கத்தின் வழியாக  ஊதுவது இந்த இரசாயன செயல்முறையின் நடைமுறையாகும். ஏறக்குறைய அனைத்து உலோக அசுத்தங்களும் குளோரினுடன் வினைபுரிந்து குளோரைடுகளை உருவாக்குகின்றன. ஆனால் தங்கம் இந்த உயர் வெப்பநிலையில் குளோரினுடன் வினைபுரியாது. மற்ற உலோகங்கள் ஆவியாகின்றன அல்லது உருகிய தங்கத்தின் மேல் குறைந்த அடர்த்தியுள்ள கசடுகளை உருவாக்குகின்றன.   

தங்கத்தில் இருந்து அனைத்து அசுத்தங்களும் அகற்றப்பட்டால் (சுடர் நிறத்தில் ஏற்படும் மாற்றத்தை காணலாம்) தங்கம் அகற்றப்பட்டு விற்பனை அல்லது பயன்பாட்டிற்குத் தேவையான முறையில் செயலாக்கப்படுகிறது. இதன் விளைவாக கிடைக்கும் தங்கம் 99.5% தூய்மையானது, ஆனால்  பொதுவான சுத்திகரிப்பு முறையான வால்வில்  செயல்முறையால் உற்பத்தி செய்யப்படும் தங்கத்தை விட குறைவான தூய்மையானது. வால்வில் செயல்முறை  99.999% தூய்மையான தங்கத்தை உற்பத்தி செய்கிறது.  

வால்வில் செயல்முறை பொதுவாக உயர்-தூய்மை தங்கத்தை உற்பத்தி செய்ய பயன்படுத்தப்படுகிறது, மின்னணுவியல் வேலைகளில், தூய்மையின் துல்லியமான தரநிலைகள் தேவைப்படுகின்றன. அதிக தூய்மையான தங்கம் தேவைப்படாதபோது, சுத்திகரிப்பாளர்கள் மில்லர் செயல்முறையை  பயன்படுத்துகின்றனர்.  ஏனெனில் ஒப்பீட்டளவில் மில்லர் செயல்முறை எளிமை, விரைவானதுமாகும். குளோரோவாரிக்  அமிலத்தின் வடிவத்தில் அதிக அளவு தங்கத்தை இணைக்கப்பட்டுதான் நிரந்தரமாக வால்வில் செயல்முறையின் மின்பகுளி பயன்படுத்தப்படுகிறது.  

## மேற்கோள்கள்

பகுப்பு:தங்கம்
பகுப்பு:உலோகவியற் செயல்முறைகள்
கரோட்டி

**கரோட்டி** ( Kharoti ) என்பது கில்ஜி வம்சாவளியைச் சேர்ந்த ஒரு பஷ்தூன் பழங்குடியாகும். இவர்கள் ஆப்கானித்தானின் பாக்டிகா மாகாணத்தின் மத்தியப் பகுதியில் இருந்து வந்தனர். ஆனால் நாட்டின் பிற பகுதிகளிலும் இவர்கள் உள்ளானர். கரோட்டிகள் 1945 இல் பிரித்தானிய இந்தியாவில் (நவீன பாக்கித்தான் ) குவெட்டாவில் உள்ள கரோத்தாபாத்தில் குடியேறினர்.

பாக்டிகா மாகாணத்தில் உர்குன், பர்மால், சர் அவ்சா, சர்குன் சகர், ஓம்னா, சுரோபி, மற்றும் கசுனி, சாபுல் , பாக்டியா, கோசுட், லோகார், வர்தகு காபுல் , நங்கர்கர், கோமல், பன்னு மர்மந்து  தேரா இசுமாயில் கான் மற்றும் குவெட்டா போன்ற பகுதிகளில் கரோட்டி மக்கள் அதிகம் உள்ளனர்.

## முக்கியத்துவம்
கில்ஜி கூட்டமைப்பின் பஷ்தூன்களான, கரோட்டிகளின் முக்கியத்துவம் நாசர்-நசீர் குடும்பத்தின் ஆட்சிகளின் உச்சத்தில் இருந்தது. 18 ஆம் நூற்றாண்டில் போட்டியாளரான துரானி கூட்டமைப்பின் எழுச்சியுடன், கரோட்டிகள் ஆப்கானிய அரசியலில் தங்கள் முக்கிய பங்கை இழந்தனர். ஆனால் கிராமப்புற ஆப்கானித்தான் பிராந்தியங்களில் வலுவாக இவர்கள் இருந்தனர். இருப்பினும், இவர்கள் பெரும்பாலும் தங்களை "உண்மையான பஷ்தூன்கள்" என்றும், கில்ஜியாக இருப்பதால், ஆப்கானித்தானின் உரிமையுள்ள தலைவர்களாகவும் கருதுகின்றனர்.

## குறிப்பிடத்தக்க கரோட்டியின்

* குல்புதீன் எக்மத்யார், அரசியல்வாதியும் மற்றும் முன்னாள் பிரதமர், இவர் சோவியத் ஒன்றியத்தின் ஆக்கிரமிப்பின் போது ஆப்கானித்தானின் படைத் தலைவராக இருந்தார். (ஹிஸ்ப்-இ-இஸ்லாமி தலைவர்) 
* சேர்கான் நாசர், லோ கான் (கிராண்ட் கான்) இசுபின்சர் பருத்தி நிறுவனத்தின் நிறுவனரும் மற்றும் குந்தூசின் நிறுவனரும் ஆவார்
* கோலம் செர்வார் நாசர், கான் (1922-1984), இசுபின்சர் பருத்தி நிறுவனத்தின் தலைவர்
* டாக்டர் அக்மத் சா கரோட்டி, ஆப்கானித்தானின் நிதி மற்றும் நிர்வாகத்தின் பொது இயக்குநர் மற்றும் கரோட்டி பழங்குடியினரின் மூத்தவர்.
* கோலாம் நபி நாசர், கான் (1926-2010), பாராளுமன்ற உறுப்பினர்
* அபிசுல்லா அமீன், அரசியல்வாதி மற்றும் ஆப்கானித்தானின் அதிபர்
* காஜி மெராசீதீன் கான் கரோட்டி, ஆப்கானித்தானின் முன்னாள் நீதி அமைச்சர் மற்றும் கரோட்டி பழங்குடியினரின் மூத்தவர்.
* அர்சலா கரோட்டி, சோவியத் படையெடுப்பின் போது ஆப்கானித்தானின் படைகளில் பணியாற்றிய புகழ்பெற்ற தளபதி, 2016 முதல் பாக்கித்தானில் உள்ள ஆப்கானித்தான் அகதிகளின் தலைவர்.
* சரோபி பாக்டிகாவைச் சேர்ந்த மலாக் ஆகா முகமது அப்பாசுகிலின் மகன் மலாக் கான் முகமது காக்கி, ஆப்கானித்தானின் தேசிய சட்டமன்றத்தில் செனட்டராக இருந்தார். 
* பர்கத் தர்யா நாசர், கான் (பிறப்பு 1962), பாடகர் மற்றும் இசையமைப்பாளர்
* மிர்வைசு அசரப், ஆப்கானித்தான் தேசியத் துடுப்பாட்ட வீரர்
* சராபுதீன் அசரப், ஆப்கானித்தான் தேசியத் துடுப்பாட்ட வீரர்

## மேற்கோள்கள்

பகுப்பு:ஆப்கானித்தானின் வரலாறு
சுவைன்சன் சிட்டுக்குருவி

**சுவைன்சன் சிட்டுக்குருவி** (*Swainson's sparrow*)(*பசார் சுவைன்சோனி*) என்பது சிட்டுக்குருவி குடும்பமான பசாரிடேயில் உள்ள ஒரு பறவைச் சிற்றினம் ஆகும். சில நேரங்களில் சாம்பல்-தலை குருவியின் துணையினமாகக் கருதப்படுகிறது. இது வடகிழக்கு ஆப்பிரிக்காவில், பெரும்பாலும் எத்தியோப்பிய மேட்டுநிலங்களில் காணப்படுகிறது. இந்த குருவிக்கு இங்கிலாந்து இயற்கை ஆர்வலர் மற்றும் ஓவியர் வில்லியம் ஜான் சுவைன்சன் பெயரிடப்பட்டது.

## விளக்கம்
சுவைன்சன் சிட்டுக்குருவி  நீளம் வரை வளரக்கூடியது. வெளிப்படையான பாலியல் வேறுபாடு காணப்படுவதில்லை.

இது பெரும்பாலும் சாம்பல்-தலை குருவியின் இனமாகக் கருதப்படுகிறது, ஆனால் இதன்  தலை மற்றும் தோள் கருமையாக இருக்கும். தோளில் ஒரு வெள்ளை பட்டை உள்ளது. ஆனால் இது எப்போதும் தெரிவதில்லை. இதேபோல், வெளிறிய செம்பழுப்பு நிற வால் மற்றும் பிட்டம் எப்போதும் தெரியவில்லை.

## பரவலும் வாழிடமும்
இது எத்தியோப்பியா மற்றும் சோமாலியாவின் மலைப்பகுதிகளிலும், சூடான், தெற்கு சூடான், எரித்திரியா, சீபூத்தி மற்றும் கென்யாவின் சில பகுதிகளிலும் காணப்படுகிறது. இதன் எல்லை முழுவதும் பொதுவானது. சில பறவைகள் பருவகால வலசைப்போதலை மேற்கொள்கின்றன.

மலைப் பகுதிகள், சதுப்புநிலங்கள், திறந்தவெளி வனப் பகுதிகள், சவன்னாக்கள் மற்றும் புதர்கள் நிறைந்த புல்வெளிகள் ஆகியவை சுவைன்சன் சிட்டுக்குருவியின் வாழ்விடங்களாகும். இருப்பினும், பெரும்பாலும் இது மனித குடியிருப்புகளிலும் அவற்றின் சுற்றுப்புறங்களிலும் காணப்படுகிறது. எரித்திரியாவில், இது பெரும்பாலும் கடல் மட்டத்திற்கு மேல்  உயரத்தில் திறந்த பீடபூமியில் வாழ்கிறது. இது கடல் மட்டத்திற்கு மேல்  பரப்பளவில் காணப்படுகிறது.

எத்தியோப்பிய நகரங்களில் இது ஐரேவாசியாவின் பெரும்பாலான சிட்டுக்குருவிகளைப் போலவே பொதுவான சிட்டுக்குருவி ஆகும்.

## நடத்தை
சுவைன்சன் குருவிகள் பெரும்பாலும் புற்கள் மற்றும் தானியங்கள் மற்றும் பூச்சிகளின் விதைகளை உண்ணும்.

கூடு என்பது புல் மற்றும் இறகுகளிலிருந்து கூடிய ஒரு தளர்வான பந்து போன்றது. ஒரு கூடு கிளைகளில் அல்லது பனை மரங்களின் உயரத்தில் அல்லது மரப்பொந்துகளில் கட்டப்படலாம். பறவைகள் கட்டிடங்களில் துவாரங்களைப் பயன்படுத்துகின்றன. மேலும் எத்தியோப்பிய சிட்டு மற்றும் ஆப்பிரிக்க மணல் மார்ட்டினின் பழைய கூடுகளைப் பயன்படுத்துகின்றன. ஒரு முறை மூன்று முதல் ஆறு முட்டைகள் வரை இடும். இவை பழுப்பு மற்றும் சாம்பல் புள்ளிகளுடன் வெண்மையாகக் காணப்படும். இனப்பெருக்க காலம் எரித்திரியாவில் சனவரி முதல் மார்ச் வரையிலும் பின்னர் மே முதல் நவம்பர் வரையிலும், எத்தியோப்பியாவில் ஏப்ரல் முதல் திசம்பர் வரை ஆகும்.

இனப்பெருக்க காலத்திற்குப் பின் இவை மந்தைகளில் வாழ்கின்றன. சில நேரங்களில் பல நூறு எண்ணிக்கையில் காணப்படும். இந்த அளவுள்ள திரள்கள் விவசாயப் பகுதிகளிலும் தோட்டங்களுக்கும் செல்லும் போது சேதங்களை ஏற்படுத்தும்.

## மேற்கோள்கள்

## வெளி இணைப்புகள்

* இணைய பறவை சேகரிப்பில் ஸ்வைன்சனின் குருவி

பகுப்பு:சிட்டுக்குருவிகள்
ஈசாந்திமங்கலம்

**ஈசாந்திமங்கலம்** என்பது இந்தியா தீபகற்பத்தில் தமிழ்நாடு மாநிலத்தின் கன்னியாகுமரி மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு, ஈசாந்திமங்கலம் புறநகர்ப் பகுதி அமையப் பெற்றுள்ளது.

## மக்கள்தொகை
2011ஆம் ஆண்டு இந்திய மக்கள் தொகை கணக்கெடுப்பின் அடிப்படையில், ஈசாந்திமங்கலம் பகுதியின் மொத்த மக்கள்தொகை 3,302 ஆகும். இதில் 1,616 பேர் ஆண்கள்; 1,686 பேர் பெண்கள் ஆவர்.
## சமயம்
ஈசாந்திமங்கலம் புறநகர்ப் பகுதியில் அமைந்துள்ள பத்திரகாளியம்மன் கோயில் மற்றும் பிறைசூடி கண்டன்சாஸ்தா கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.
## அரசியல்
ஈசாந்திமங்கலம் பகுதியானது, கன்னியாகுமரி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கன்னியாகுமரி மக்களவைத் தொகுதி சார்ந்தது.
## உசாத்துணைகள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
நியாசி

**நியாசி** (*Niazi*) அல்லது **நியாசாய்** என்பது பாக்கித்தானில் வசிக்கும் பஞ்சாபி பழங்குடியினரில் ஒன்றாகும்.  

## தோற்றம்
முகலாயப் பேரரசர் ஜஹாங்கீரின் பஞ்சாப் பிரபு கான் சகான் லோடியின் ஆதரவின் கீழ் நைமத்துல்லா என்பவர் எழுதிய *மக்சானி-இ-நியாசி* (கி.பி. 1610) என்ற நூல் நியாசிகளின் தோற்றம் பற்றிய விவரங்களை வழங்குகிறது.   

## குறிப்பிடத்தக்க நபர்கள்

* அப்துல் மனன் நியாசி, முன்னாள் தாலிபான் தளபதி
* அப்துல் சத்தார் கான் நியாசி, பாக்கித்தான் அரசியல்வாதி மற்றும் மத பிரமுகர்.
* அமீர் அப்துல்லா கான் நியாசி, பாக்கித்தான் இராணுவத் தளபதி.
* அமீர் அப்துல்லா கான் ரோக்ரி, பாக்கித்தான் அரசியல்வாதி மற்றும் ஆர்வலர்.
* அத்தாவுல்லா கான் எசகெல்வி, பாக்கித்தான் நாட்டுப்புற பாடகர் மற்றும் அரசியல்வாதி.
* பசல் நியாசாய், ஆப்கானித்தானின் துடுப்பட்ட வீரர்.
* கோலாம் முகமது நியாசி, ஆப்கானிய அரசியல்வாதி மற்றும் மத பிரமுகர்.
* குலாம் அக்பர் கான் நியாசி, பாக்கித்தானில் பிறந்த சவுதி அரேபிய மருத்துவர்.
* குலாம் அசரத் நியாசி, ஆப்கானித்தான் கால்பந்து வீரர்.
* குல் அமீது கான் ரோக்ரி, பாக்கித்தான் அரசியல்வாதி.
* ஐபத் கான் நியாசி, சேர் சா சூரியின் மூத்த இராணுவத் தளபதி.
* உமர் கவாத் கான் ரோக்ரி, பாக்கித்தான் அரசியல்வாதி.
* இம்ரான் அகசன் கான் நியாசி, பாக்கித்தான் கல்வியாளர் மற்றும் எழுத்தாளர்.
* பாக்கித்தான் முன்னாள் பிரதமர் இம்ரான் கான் நியாசி.
* ஈசா கான் நியாசி, ஆப்கானிய பிரபு.
* கராமத் ரகுமான் நியாசி, பாக்கித்தான் கடற்படைத் தளபதி.
* கௌசர் நியாசி, பாக்கித்தான் அரசியல்வாதி மற்றும் மதத் தலைவர்.
* மிஸ்பா-உல்-ஹக், பாக்கித்தானின் துடுப்பாட்ட வீரர்.
* முகம்மது அம்சத் கான் நியாசி, பாக்கித்தான் கடற்படைத் தளபதி.
* முகம்மது அயாசு நியாசி, ஆப்கானிய இசுலாமிய அறிஞர், கதீப் மற்றும் இமாம்.
* முனீர் நியாசி, பாக்கித்தான் கவிஞர்.
* நகீத் நியாசி, பாக்கித்தானின் முன்னாள் பின்னணிப் பாடகர்.
* சைபோரா நியாசி, ஆப்கானித்தான் நாடாளுமன்ற உறுப்பினர்.
* சைபுல்லா நியாசி, பாக்கித்தான் அரசியல்வாதி.
* சதாப் கான், பாக்கித்தானின் துடுப்பாட்ட வீரர்.
* சேர் ஆப்கான் நியாசி, பெனசீர் மற்றும் பர்வேசு முசரப் காலத்திலிருந்த பாக்கித்தான் அரசியல்வாதி .
* சித்ரா நியாசி, பாக்கித்தான் தொலைக்காட்சி நடிகை.

## மேற்கோள்கள்

## மேலும் படிக்க
*Qila Niazi
*
*Advanced History of Medieval India
*A History of Pakistan and Its Origins

பகுப்பு:ஆப்கானித்தானின் வரலாறு
இராஜபுரம்

**இராஜபுரம்** என்பது இந்தியா தீபகற்பத்தில் தமிழ்நாடு மாநிலத்தின் கரூர் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
இராஜபுரம் புறநகர்ப் பகுதியானது, கடல் மட்டத்திலிருந்து சுமார்  உயரத்தில், () என்ற புவியியல் ஆள்கூறுகள் கொண்டு அமையப் பெற்றுள்ளது.

## சமயம்
இப்பகுதியில் அமைந்துள்ள வரதராஜ பெருமாள் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றது.
## அரசியல்
இராஜபுரம் புறநகர்ப் பகுதியானது, அரவக்குறிச்சி (சட்டமன்றத் தொகுதி) வரம்புக்கு உட்பட்டதாகும்.மேலும் இப்பகுதி, கரூர் மக்களவைத் தொகுதி சார்ந்தது.
## உசாத்துணைகள்

பகுப்பு:கரூர் மாவட்டத்திலுள்ள ஊர்களும் நகரங்களும்
சாம்பல் தோல்குருவி

**சாம்பல் தோல்குருவி** (*Grey pratincole-கிளேரியோலா சினிரியா*) என்பது கிளாரியோலிடே குடும்பத்தில் உள்ள ஒரு பறவை சிற்றினமாகும்.

## வாழிடம்
சாம்பல் தோல்குருவி ஆப்பிரிக்கா கண்டத்தில், அங்கோலா, பெனின், கமரூன், மத்திய ஆப்பிரிக்கக் குடியரசு, சாட், கொங்கோ குடியரசு, காங்கோ மக்களாட்சிக் குடியரசு, காபோன், கானா, மாலி, நைஜர், நைஜீரியா, டோகோ மற்றும் புருண்டி ஆகிய நாடுகளில் காணப்படுகிறது.

## மேற்கோள்கள்

## வெளி இணைப்புகள்

* ADW இல் படம்

பகுப்பு:Articles with 'species' microformats
பகுப்பு:மேற்கு ஆப்பிரிக்கப் பறவைகள்
பகுப்பு:நடு ஆப்பிரிக்க பறவைகள்
மடகாசுகர் தோல்குருவி

**மடகாசுகர் தோல்குருவி** (*Madagascar pratincole-கிளேரியோலா அக்குலேரிசு*) என்பது கிளாரியோலிடே  குடும்பத்தில் உள்ள ஒரு பறவை சிற்றினமாகும். இது கொமொரோசு, எத்தியோப்பியா, கென்யா, மடகாசுகர், மொசாம்பிக், சோமாலியா, தன்சானியா, மொரிசியசு மற்றும் ரீயூனியன் போன்ற நாடுகளில் காணப்படுகிறது. இதன் இயற்கையான வாழிடம் மிதவெப்பமண்டல அல்லது வெப்பமண்டல பருவகால ஈரமான அல்லது வெள்ளம் நிறைந்த தாழ் நில புல்வெளி, ஆறுகள், நன்னீர் ஏரிகள், பாறைக் கரைகள் மற்றும் இடைப்பட்ட சதுப்பு நிலங்கள் ஆகும். குளிர்காலத்தில் கிழக்கு ஆப்பிரிக்காவின் கடற்கரை பகுதிகளுக்கு வலசை செல்கின்றன. இது கிளாரியோலா பேரினத்தில் மிகவும் அரிதான சிற்றினமாகும். இது வாழ்விட இழப்பால் அச்சுறுத்தப்படுகிறது.

இதன் இனப்பெருக்க காலம் அக்டோபர் முதல் திசம்பர் வரை நீடிக்கும், நவம்பரில் உச்சத்தை அடைகிறது.

## மேற்கோள்கள்

## வெளி இணைப்புகள்

* BirdLife Species Factsheet.

பகுப்பு:மடகாசுக்கர் பறவைகள்
ஏசுக்குலசு இண்டிகா

**ஏசுக்குலசு இண்டிகா**(தாவர வகைப்பாட்டியல்:*Aesculus indica*) என்பது சபிண்டேசியே குடும்பத்தில் உள்ள பரந்த - இலைகள் கொண்டதும், இலையுதிரும் பண்பும் கொண்ட ஒரு வகை மரமாகும். இது பொதுவாக இந்திய குதிரைகளின் கசுகொட்டை அல்லது இமாலயன் குதிரை கசுகொட்டை என்று அழைக்கப்படுகிறது.

## பண்புகள்
*ஏசுக்குலசு இண்டிகா* மரமானது 11 முதல் 15 மீ (35-50 அடி) பரப்பளவில் 9 முதல் 12 மீ (30-40 அடி) வரை வளரக்கூடியதும் கவர்ச்சிகரமானதுமான மரமாகும். ஒவ்வொரு ஆண்டிலும்  ஜூன் முதல் ஜூலை வரை பூத்து, அக்டோபரில் பழங்கள் பழுத்து காணப்படும். இம்மரத்தின் மலர்கள் இருபாலுயிரி தன்மை கொண்டதாகும். மே மற்றும் ஜூன் மாதங்களில் தேனீக்களால் மகரந்தச் சேர்க்கை மூலம் ஏராளமான வெள்ளை பூக்களுடன் இருக்கும். இதன் முதிர்ந்த மரமானது பரந்த பரப்பில் அமைந்திருப்பதால், அழகான வட்டமான விதானத்தை உருவாக்குகிறது.

## பிற நாடுகளில்
காஷ்மீர் மற்றும் மேற்கு நேபாளத்திற்கு இடையே இருக்கும் 900 முதல் 3,000 மீட்டர் உயரத்தில் உள்ள இமயமலையின் தாழ்நிலங்களை முதன்மை வாழிடமாக கொண்டுள்ள இம்மரமானது,  19 ஆம் நூற்றாண்டின் மத்தியில் பிரித்தானிய தீவுகளில் அறிமுகப்படுத்தப்பட்டு, அங்குள்ள பல பூங்காக்கள் மற்றும் தோட்டங்களில் பிரபலமாக உள்ளது. மேலும் அமெரிக்காவின் பல பகுதிகளிலும் இம்மரம் காணப்படுகிறது.

## பயன்கள்
இம்மரத்தின் இலைகள் வட இந்தியாவின் சில பகுதிகளில் கால்நடை தீவனமாக பயன்படுத்தப்படுகிறது. இதன் விதைகள் உலர்த்தப்பட்டு, **தட்டாவாகர்** எனப்படும் கசப்பான மாவாக அரைக்கப்படுகின்றன. இதன் கசப்பு தன்மை *சபோனின்* எனப்படும் கரிம இரசாயனங்களால் ஏற்படுகிறது, மாவை தயாரிக்கும் போது விதைகளை நன்கு கழுவுவதன் மூலம் இந்த கசப்பு தன்மை குறைக்கப்படலாம். இந்த மாவு பெரும்பாலும் கோதுமை மாவுடன் கலந்து சப்பாத்திகள் மற்றும் அல்வா (இந்திய இனிப்பு) தயாரிக்கவும், நோன்பு  காலங்களில் டாலியா எனப்படும் ஒரு வகை கஞ்சி அல்லது கூழ் உணவுப்பொருளை தயாரிக்கவும் பயன்படுகிறது.

பாரம்பரிய இந்திய மருத்துவத்தில், சில தோல் நோய்கள், வாத நோய் போன்றவற்றில் துவர்ப்பு மற்றும் ஆக்ரிட் தன்மை கொண்ட போதைப்பொருளாகவும், தலைவலி நிவாரணமாகவும் பயன்படுத்தப்படுகிறது.

இம்மரத்தின் பெரிய இலைகள் மற்றும் பூக்கள் பெரிய அளவிலான போன்சாய்களைப் பயன்படுத்துவதற்கு ஏற்றதாக அமைந்துள்ளன.

இங்கிலாந்தில், 'சிட்னி பியர்ஸ்' என்ற இம்மரமானது, ராயல் தோட்டக்கலை சங்கத்தின் கார்டன் மெரிட் விருதைப் பெற்றுள்ளது .

## மேற்கோள்கள்

பகுப்பு:இந்தியத் தாவரங்கள்
பகுப்பு:பூக்கும் தாவரங்கள்
உலர் ஊதுதல்

**உலர் ஊதுதல்** (*Dry blowing*) என்பது தண்ணீரைப் பயன்படுத்தாமல் உலர்ந்த மண்ணிலிருந்து தங்கத் துகள்களைப் பிரித்தெடுக்கும் ஒரு செயல் முறையாகும். இந்த முறையைப் பயன்படுத்துவதற்கு உதவும் சிறப்பு இயந்திரம் உலர் ஊதுகுழல் என்று அழைக்கப்படுகிறது. உலர் ஊதுதல்  தூற்றுதல் செயல்முறையின் ஒரு வடிவம் ஆகும்.

## செயல்முறைகள்
உலர்ந்த மண்ணை உயரத்திலிருந்து ஒரு பாத்திரத்தில் கொட்டுவது ஒரு முறையாகும்.  வீசும் காற்று இலேசான் தூசியை அகற்ற இம்முறை அனுமதிக்கிறது. அடர்த்தியான தங்கத் துகள்அள் பாத்திரத்தில் விழும்.
*
கனிவளம் நாடுநர் ஒரு பாத்திரத்தைைப் பயன்படுத்தி தங்கத் துகள்கள் கலந்துள்ள உலர்ந்த மண்ண காற்றில்  மேல் நோக்கி எறிந்து கீழே விழும் அடர்த்தியான தங்கத் துகள்களை பாத்திரத்தில் பிடிப்பார் என்பது மாற்று முறையாகும்.

## மேற்கோள்கள்

பகுப்பு:தங்கம்
பகுப்பு:சுரங்கத் தொழில்
ஆக்சல் டபிள்யூ. பெர்சன்

thumb|ஆக்சல் வால்டெமர் பெர்சன். 1938
**ஆக்சல் வால்டெமர் பெர்சன்** (*Axel Waldemar Persson*)  சுவீடன் நாட்டின் தொல்பொருள் ஆராய்ச்சியாளர் ஆவார். இவர் 1888 ஆம் ஆண்டு சூன் மாதம் 01 ஆம் தேதியன்று பிறந்தார். 1951 ஆம் ஆண்டு மே மாதம் 7 ஆம் தேதியன்று இறந்தார்.  உப்சாலா பல்கலைக்கழகத்தில் கிளாசிக்கல் தொல்லியல் மற்றும் பண்டைய வரலாற்றின் பேராசிரியராகப் பணியாற்றினார். கிரேக்க நாடு மற்றும் அனத்தோலியாவில் உள்ள தளங்களின் அகழ்வாராய்ச்சிகளை நடத்தினார்.

## சுயசரிதை
பெர்சன் சுவீடன் நாட்டில் உள்ள சுகேன் கவுண்டி என்னும் இடத்தில் உள்ள கிவிடிங்கில் பிறந்தார். இவர் லுண்ட் பல்கலைக்கழகத்திலும், கோட்டிங்கன் மற்றும் பெர்லின் பல்கலைக்கழகங்களிலும் படித்தார். 1920-21 ஆம் ஆண்டு காலகட்டத்தில் பிரான்சு, இத்தாலி, கிரீசு மற்றும் அனத்தோலியா போன்ற இடத்தில்  ஆய்வுப் பயணம் மேற்கொண்டார்.

இவர் கிரேக்க நாட்டில் உள்ள ஆர்கோலிடில், அசின், டெண்ட்ரா மற்றும் மிடியா உள்ளிட்ட இடங்களையும், அனத்தோலியாவில் உள்ள மிலாசு மற்றும் லாப்ராண்டா உள்ளிட்ட பிற தளங்களையும் தோண்டி, லீனியர் பி எழுத்து முறையின் தோற்றத்தைத் தேடினார். 1926 ஆம் ஆண்டு கோடையில், இவர் ஆர்கோலிசில் உள்ள டெண்ட்ராவில் ஒரு செப்பனிடப்படாத தாலோசு கல்லறையை தோண்டினார். இவரது கண்டுபிடிப்புகள் ஏதென்சில் உள்ள தேசிய தொல்பொருள் அருங்காட்சியகத்தில் சேர்க்கப்பட்டன. 1935 ஆம் ஆண்டில், இவர் துருக்கியின் தென்கிழக்கு அனடோலியா பகுதியில் உள்ள சென்சிக் டெப் என்ற இடத்தில் ஒரு வரலாற்றுக்கு முந்தைய மலையையும் மிலாசில் உள்ள கெலனிசுடிக் அறை கல்லறைகளையும் தோண்டினார். 1937 ஆம் ஆண்டில், இவர் டென்ட்ராவுக்குத் திரும்பினார். அங்கு இவர் ஒரு அறை கல்லறையை தோண்டினார்.

பெர்சன் 1915 ஆம் ஆண்டு லுண்ட் பல்கலைக்கழகத்தில் இணைப் பேராசிரியராகவும், 1924 முதல் உப்சாலா பல்கலைக்கழகத்தில் பேராசிரியராகவும் ஆனார். இவர் 1951 ஆம் ஆண்டு ஓய்வு பெறும் வரை உப்சாலா பல்கலைக்கழகத்தில் கிளாசிக்கல் தொல்லியல் மற்றும் பண்டைய வரலாற்றின் பேராசிரியராக இருந்தார். இவர் ஒரு ஊக்கமளிக்கும் ஆசிரியராக மிகவும் முக்கியத்துவம் வாய்ந்தவர் ஆவார். இவரது பட்டதாரிகள், அகே அகெசுட்ரோம்  மற்றும் ஈனார் செர்சுட்டு உட்பட, தொல்லியல் துறையில் குறிப்பிடத்தக்க பங்களிப்பை வழங்கினர்.
 
## தனிப்பட்ட வாழ்க்கை
இவர் 1913 ஆம் ஆண்டு விக்டோரியா மிரியாவை (1887-1958) திருமணம் செய்து கொண்டார். இவர் 1951 ஆம் ஆண்டு இறந்ததால் உப்சாலா கம்லா கிர்கோகார்டில் அடக்கம் செய்யப்பட்டார்.

## மேற்கோள்கள்

## பிற ஆதாரங்கள்
*.
*.
*.
*.
*.
*.
*. Retrieved 2009-08-13.
*. Retrieved 2009-08-13.

பகுப்பு:1951 இறப்புகள்
பகுப்பு:1888 பிறப்புகள்
பகுப்பு:தொல்லியலாளர்கள்
குயூலெக்சு ஜாக்சோனி

பகுப்பு:குயூலெக்சு

***குயூலெக்சு (குயூலெக்சு) ஜாக்சோனி*** (*Culex (Culex) jacksoni*) என்பது குயூலெக்சு பேரினத்தைச் சேர்ந்த ஒரு கொசு சிற்றினம் ஆகும். இது சீனா, ஆங்காங், இந்தியா, தென் கொரியா, நேபாளம், கடல்சார் உருசியா (பருஜெல்லம் தீவு), இலங்கை, தாய்லாந்து மற்றும் தைவான் ஆகிய நாடுகளில் காணப்படுகிறது.

## மேற்கோள்கள்

## வெளி இணைப்புகள்

* Furugelm தீவின் கொசுக்களில் Culex jacksoni Edwards (1934) கண்டறிதல்
தர்மஜீத் சிங் தாக்கூர்

**தர்மஜீத் சிங் தாக்கூர்** (*Dharmjeet Singh Thakur*) ஒரு இந்திய அரசியல்வாதி ஆவார். அவர் 2018 சத்தீஸ்கர் சட்டப் பேரவைத் தேர்தலில் லோர்மியிலிருந்து சத்தீசுகர் சட்டப் பேரவைக்கு சத்தீசுகர் ஜனதா காங்கிரசு சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1953 பிறப்புகள்
பகுப்பு:சத்தீசுகர் அரசியல்வாதிகள்
கொல்லவிளாங்குளம்

**கொல்லவிளாங்குளம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 15 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
கைர்கோட்

**கைர்கோட்** ( *Khairkot* ) **சர்குன் சார்** அல்லது **சர்குன் சாகர்** or **Katawaz** அல்லது **கதாவாசு**  எனவும் அறியப்படும் இது, கிழக்கு ஆப்கானித்தானில் உள்ள பாக்டிகா மாகாணத்தின் கைர்கோட் மாவட்டத்தில் உள்ள ஒரு நகரமும் மற்றும் நிர்வாகத் தலைநகருமாகும். இந்த நகரம் கில்ஜி பஷ்தூன்களின் சுலைமான்கேல் பழங்குடியினரின் மையப்பகுதிக்குள் அமைந்துள்ளது.

1970 களில் கைர்கோட் சுமார் 5,000 மக்கள் வசிக்கும் நகரமாக இருந்தது. ஆனால் சோவியத் படையெடுப்பு மற்றும் ஆப்கானித்தானின் உள்நாட்டுப் போருக்குப் பிறகு இவர்களின் எண்ணிக்கை குறைந்தது.

## இதனையும் காண்க

* பாக்டிகா மாகாணம்

## மேற்கோள்கள்

பகுப்பு:ஆப்கானித்தானின் வரலாறு
குயூலெக்சு பசுகானசு

***குயூலெக்சு (லுட்சியா) பசுகானசு*** (*Culex (Lutzia) fuscanus*) என்பது குயூலெக்சு பேரினத்தைச் சேர்ந்த ஒரு வகை கொசு சிற்றினம் ஆகும். இது சீனா, இந்தியா, இந்தோனேசியா மற்றும் இலங்கையில் காணப்படுகிறது. இவற்றின் இளம் உயிரிகள்*[[ஏடிசு எகிப்தி|ஏடிசு எஜிப்தி]]*, *அனோபிலிசு சப்பிக்டசு* மற்றும் *குயூலெக்சு டிரைடேனியோர்கைஞ்சசு* போன்ற நோய்களைக் கடத்தும் கொசுக்களின் இளம் உயிரிகளை உண்ணும் கொசுவினமாகும்.**

## மேற்கோள்கள்

## வெளி இணைப்புகள்

* சீனாவின் குவாங்டாங் மாகாணத்தில் சாந்தூவில் லார்வால் குலெக்ஸ் (லுட்சியா) ஃபுஸ்கனஸ் (டிப்டெரா: குலிசிடே) இரை மற்றும் உணவளிக்கும் நடத்தை
* சைபனில் அனோபிலிஸ் இன்டெஃபினிடஸ் மற்றும் குலெக்ஸ் ஃபுஸ்கானஸ் (டிப்டெரா: குலிசிடே).
* குலெக்ஸ் ஃபுஸ்கனஸ் (கொசு)
* க்யூலெக்ஸ் ஃபுஸ்கனஸ் என்ற அபாயகரமான கொசுவின் மைக்ரோஸ்போரிடியம்

பகுப்பு:குயூலெக்சு
மாநில தேர்தல் ஆணையம் (இந்தியா)

**மாநில தேர்தல் ஆணையம்** (*State election commission*) என்பது சுதந்திரமான, நியாயமான மற்றும் நடுநிலையான முறையில் தேர்தல்கள் நடத்தப்படுவதை உறுதி செய்வதற்காக இந்தியாவின் மாநிலங்கள் மற்றும் ஒன்றிய பகுதிகளில் செயல்படும் தன்னாட்சி பெற்ற அரசியலமைப்பு அமைப்பு ஆகும். இந்திய அரசியலமைப்பு சட்டப்பிரிவு 324-இன் படி தேர்தல் ஆணையத்தின் அதிகாரங்களை இது பாதுகாக்கிறது. இந்தியாவில் உள்ள மாநில தேர்தல் ஆணையம், ஊராட்சி, நகராட்சிகள், மாநகராட்சிகள் போன்ற நகர்ப்புற உள்ளாட்சி அமைப்புகளுக்கான தேர்தல்கள் மற்றும் இந்தியத் தேர்தல் ஆணையத்தால் குறிப்பிடப்பட்ட பிற தேர்தல்களுக்குப் பொறுப்பாகும். மாநில தேர்தல் ஆணைய அமைப்பு மாநில ஆளுநரால் நியமிக்கப்படுகிறது.

## வரலாறும் நிர்வாகமும்
அந்தந்த மாநிலங்களுக்கான இந்தியாவில் உள்ள மாநில தேர்தல் ஆணையம் இந்தியத் தேர்தல் ஆணையத்தின் அதிகாரங்களின்படி உருவாக்கப்பட்டது. இது 1950ஆம் ஆண்டு  மாநில அளவிலான தேர்தல்களை மேற்பார்வையிட உருவாக்கப்பட்ட அமைப்பாகும். மாநில தேர்தல் ஆணையர் குடியரசுத் தலைவரால் நியமிக்கப்படுகிறார். இப்பதவியின் சுயாட்சியை உறுதி செய்வதற்காக, உயர் நீதிமன்ற நீதிபதிக்குக் குறிப்பிடப்பட்ட அடிப்படைகள் மற்றும் முறைகளைத் தவிர, மாநிலத் தேர்தல் ஆணையரைப் பதவியிலிருந்து நீக்க முடியாது.

## பொறுப்புகள்
இந்தியாவில் உள்ள மாநில தேர்தல் ஆணையம் பின்வருவனவற்றிற்குப் பொறுப்பாகும்:

* மாநிலத்தில் உள்ள மாநகராட்சிகளுக்குத் தேர்தல் நடத்துதல்.
* மாநிலத்தில் உள்ள ஊராட்சிகளுக்கான தேர்தலை நடத்துதல்.
* உள்ளாட்சித் தேர்தல்களில் நடத்தை விதிகள் அமல்படுத்தல்.
* புதிய சேர்த்தல்களுடன் வாக்காளர் பட்டியல்களைப் புதுப்பித்தல்.
* வாக்காளர் பட்டியலில் ஏதேனும் பிழைகள் இருந்தால், அவற்றை அகற்றுதல்.

## கட்டமைப்பு
மாநிலத் தேர்தல் ஆணையமானது தலைமைத் தேர்தல் அதிகாரி மற்றும் அந்தந்த மாநில அரசாங்கங்களின் சட்டங்களின்படி குறிப்பிடப்பட்ட உறுப்பினர்கள் மற்றும் பணியாளர்களை உள்ளடக்கியது. மாநில தேர்தல் ஆணையர்கள் மத்திய அல்லது மாநில அரசு நிறுவனங்களில் பதவி அல்லது பதவியை வகிக்காத சுதந்திரமான நபர்கள் ஆவர்.

## அரசியலமைப்பு தேவைகள்
73 மற்றும் 74 ஆவது அறிவிப்புடன் அரசியலமைப்பு திருத்தத்திற்குப் பிறகு மாநில தேர்தல் ஆணையம் உருவாக்கப்பட்டது. அரசியலமைப்பின் 243கே விதியின்படி மாநில தேர்தல் ஆணையங்கள் உருவாக்கப்பட்டன. இது சட்டப்பிரிவு 324ன் படி இந்தியத் தேர்தல் ஆணையத்தை அமைப்பது போல ஆகும்.

## மாநில தேர்தல் ஆணையங்களின் பட்டியல்
இந்தியாவில் உள்ள ஒவ்வொரு மாநிலம் மற்றும் ஒன்றிய பிரதேசத்திற்கான தேர்தல் ஆணையங்களின் பட்டியல் பின்வருமாறு:

## மேலும் பார்க்கவும்
* இந்திய தேர்தல் ஆணையம்

## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* அதிகாரப்பூர்வ இணையதளம்

பகுப்பு:இந்திய அரசின் முகமைகள்
பகுப்பு:இந்தியத் தேர்தல் ஆணையம்
மகேசுவர் சட்டமன்றத் தொகுதி

**மகேசுவர் சட்டமன்றத் தொகுதி** (*Maheshwar Assembly constituency*) என்பது மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளில் ஒன்றாகும். பாஜக தலைவர் ராஜ்குமார் மேவ் இச்சட்டமன்றத் தொகுதியின் உறுப்பினராக உள்ளார்.

இது கர்கோன் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2023

## மேலும் பார்க்கவும்
* மகேசுவர்

## மேற்கோள்கள்


பகுப்பு:மத்தியப் பிரதேச சட்டமன்றத் தொகுதிகள்
அப்துல் அகத் வக்கில்

**அப்துல் அகத் வக்கில்**  (*Abdul Ahad Vakil*)  இந்தியாவைச் சேர்ந்த ஓர் அரசியல்வாதியாவார். 1934 ஆம் ஆண்டில் இவர் பிறந்தார். சம்மு மற்றும் காசுமீர் மாநிலத்தின்  பாரமுல்லா மக்களவைத் தொகுதியில் போட்டியிட்டு  6ஆவது மக்களவைத் தேர்தலில் நாடாளுமன்ற உறுப்பினராகத் தேர்ந்தெடுக்கப்பட்டார். 1983 ஆம் ஆண்டில்  மாநில அமைச்சராகவும், 1996 ஆம் ஆண்டில்  சம்மு காசுமீர் சட்டப் பேரவையின் சபாநாயகராகவும் பணியாற்றினார். தேசிய மாநாட்டின் மூத்த உறுப்பினராக இவர் இருந்தார். 

## வாழ்க்கை மற்றும் பின்னணி
அப்துல் அகத் வக்கில்  1934  ஆம் ஆண்டு பிப்ரவரி மாதத்தில் சம்மு காசுமீர் மாநிலத்தின்  சோபோரா மாவட்டத்தில் பிறந்தார். தனது கல்விக் காலத்தில் முதுகலை பட்டமும் சட்டத்தில் இளநிலைப்  பட்டமும் பெற்றார், ஆரம்பத்தில் சிறீநகரில் உள்ள அமர் சிங் கல்லூரியில் படித்து வந்தார், பின்னர் அலிகார் முசுலிம் பல்கலைக்கழகத்திற்குச் சென்றார், அங்கு இவர் தனது மேற்படிப்பை முடித்தார்.

அப்துல் அகத் வக்கில் முதலில் 1971 ஆம் ஆண்டில்  ஒரு வழக்கறிஞராக இருந்தார், பின்னர் 1976 ஆம் ஆண்டில்  *மாவட்ட அபிவிருத்தி சபை* உறுப்பினராக நியமிக்கப்பட்டார்  

## சமூக நடவடிக்கைகள்
அப்துல் அகத் வக்கில்  பெண்களுக்கான அரசுப் பட்டயக் கல்லூரி, சோபோரில் அறிவியல் மற்றும் இளங்கலை அறிவியல் பட்டப்படிப்பை நிறுவுவதற்குப் பொறுப்பான செயலில் உள்ள சமூகப் பணியாளராகக் கருதப்பட்டார். இவரது அரசியல் காலத்தில், சோபோரில் ஏழைகள், விதவைகள் மற்றும் உடல் ஊனமுற்றோருக்காக பல நலவாழ்வு மையங்களைத் திறந்தார். 

## தனிப்பட்ட வாழ்க்கை
ஆச்சீ அப்துல் ரசாக்கின் மகனான இவர் 1960  ஆம் ஆண்டில்  மரியம் இயானை  திருமணம் செய்து கொண்டார். தம்பதியருக்கு  ஒரு மகன் மற்றும் மூன்று மகள்கள் இருந்தனர். 

## இறப்பு
தனது 79 ஆவது வயதில் கோரிபோராவில் உள்ள எல்டி காலனியில் அப்துல் அகத் வக்கில் உடல்நிலை பாதிக்கப்பட்டார். பின்னர்  மருத்துவ சிகிச்சைக்காக செர்-இ-காசுமீர் மருத்துவ அறிவியல் கழகத்தில் அனுமதிக்கப்பட்டார். பின்னர்  சுவாச நோயுடன் தொடர்புடைய பல உறுப்பு செயலிழப்பு மற்றும் மார்பு நோயின் காரணமாக  தனது கடைசி மூச்சை விட்டார்.   

## மேற்கோள்கள்

பகுப்பு:6வது மக்களவை உறுப்பினர்கள்
பகுப்பு:2014 இறப்புகள்
பகுப்பு:1934 பிறப்புகள்
பகுப்பு:ஜம்மு காஷ்மீர் அரசியல்வாதிகள்
தையோசுபைரோசு ஆப்போசிட்போலியா

**தையோசுபைரோசு  ஆப்போசிட்போலியா** (தாவர வகைப்பாட்டியல்: *Diospyros oppositifolia*) என்பது கருங்காலி குடும்பத்தில் உள்ள ஒரு வகை மரமாகும், இது எபினேசியே குடும்பம் சார்ந்தது . இது இலங்கையை மட்டுமே  இயலிடமாகக் கொண்டது .

## பரவல்
இந்த மரம் தென்மேற்கு இலங்கையில் மட்டுமே உள்ளது.

## வாழ்விடமும் சூழலியலும்
மரம் தாழ்நில மழைக்காடு வாழ்விடங்களில் வளரும்.

## அச்சுறுத்தல்கள்
இது ஒரு அழிந்து வரும் இனமாகும் .

## மேற்கோள்கள்

## வெளி வளங்கள்

* ஹெர்பேரியம் மாதிரி
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:அருகிய தாவரங்கள்
பகுப்பு:இலங்கையின் மரங்கள்
இபின் கோர்தாத்பே

**அபுல்-காசிம் உபைதல்லா இபின் அப்துல்லா இப்னு கோர்தாத்பே** ( *Abu'l-Qasim Ubaydallah ibn Abdallah ibn Khordadbeh*) ( கி.பி.820/825 &ndash; 913), பொதுவாக **இபின் கோர்தாத்பே** ( *Ibn Khurradadhbih* என்றும் உச்சரிக்கப்படுகிறது ), அப்பாசியக் கலீபகத்தில் பாரசீக வம்சாவளியைச் சேர்ந்த  உயர் பதவியில் இருந்த அதிகாரியும் மற்றும் புவியியலாளரும் ஆவார்.  இவர் நிர்வாக புவியியல் பற்றிய ஆரம்பகால அரபு புத்தகத்தின் ஆசிரியரும் ஆவார். 

## சுயசரிதை
இபின் கோர்தாத்பே அப்துல்லா இபின் கோர்தாத்பேயின் மகன் ஆவார். இவரின் தந்தை அப்பாசிய கலீபா அல்-மாமூனின் (ஆட்சி. 813-833), கீழ் தபரிஸ்தானின் வடக்கு ஈரானியப் பகுதியை ஆட்சி செய்தவர் . மேலும், அவர் 816/17 இல் அண்டை பகுதியான தைலத்தை கைப்பற்றினார். அத்துடன் பவந்திட் இசுபாபாத் முதலாம் சாக்ரியாரை (  ) தபரிஸ்தானின் மலைப்பகுதிகளில் இருந்து விரட்டியடித்தார். இபின் கோர்தாத்பே கி.பி. 820 அல்லது 825 இல் குராசானின் கிழக்கு மாகாணத்தில் பிறந்தார், ஆனால் பாக்தாத் நகரில் வளர்ந்தார். அங்கு இவர் பாரம்பரியக் கல்வியைப் பெற்றார். மேலும் தனது தந்தையின் நண்பரான பிரபல பாடகர் இசாக் அல்-மவ்சிலியிடம் இசை பயின்றார். இபின் கோர்தாத்பே பெரியவரானபோது மத்திய மாகாணமான சிபாலிலும், இறுதியில் சாமர்ரா மற்றும் பாக்தாத்தில் கலீபகத்தின் அஞ்சல் மற்றும் உளவுத்துறையில் நியமிக்கப்பட்டார். 

## படைப்புகள்
கோர்தாத்பே , "விளக்க புவியியல்" ( *கிதாப் அல் மசாலிக் வால் மாமாலிக்* ), "இசையைக் கேட்பதற்கான ஆசாரம்", "பாரசீக மரபியல்", சமையல்", "குடிப்பழக்கம்", " நிழலிடா வடிவங்கள்", "வரம்-தோழர்கள்", "உலக வரலாறு", "இசை மற்றும் இசைக்கருவிகள்" போன்ற பல தலைப்புகளில் சுமார் 8-9 புத்தகங்களை எழுதினார்.  இசை பற்றிய புத்தகத்திற்கு *கிதாப் அல்-லாவ் வ-ல்-மலாஹி* என்ற தலைப்பு இருந்தது. இது இஸ்லாமியத்திற்கு முந்தைய ஈரானின் இசையைப் பற்றியது.

சுமார் 870 இபின் கோர்தாத்பே *கிதாப் அல் மசாலிக் வால் மாமாலிக்* ( *சாலைகள் மற்றும் ராச்சியங்களின் புத்தகம்* ) என்ற நூலை எழுதினார் (புத்தகத்தின் இரண்டாம் பதிப்பு 885 இல் வெளியிடப்பட்டது). இந்தப் படைப்பில், அப்பாசிக கலீபகத்தின் பல்வேறு மக்கள் மற்றும் மாகாணங்களைப் பற்றி விவரித்துள்ளார். பிரம்மபுத்ரா, அந்தமான் தீவுகள், தீபகற்ப மலேசியா மற்றும் சாவகம் வரையிலான தெற்கு ஆசியக் கடற்கரையின் நிலம், மக்கள் மற்றும் கலாச்சாரம் பற்றிய விளக்கங்கள் உட்பட வரைபடங்களும் புத்தகத்தில் உள்ளன.

தாங் சீனா, ஒருங்கிணைந்த சில்லா (கொரியா) மற்றும் யப்பான் ஆகிய நாடுகளின் நிலங்களும் இவரது படைப்புகளில் குறிப்பிடப்பட்டுள்ளன. கிழக்கில் வைக்கிங் வர்த்தகத்தை பதிவு செய்த ஆரம்பகால முஸ்லிம் எழுத்தாளர்களில் இவரும் ஒருவர். அந்த காலத்தில் ' *ரஸ்*' எனப்படும் வணிகர்கள் கருங்கடல் மற்றும் காசுப்பியன் கடலில் வர்த்தகம் செய்தனர். பாக்தாத் வரை ஒட்டகங்கள் மூலம் தங்கள் பொருட்களைக் கொண்டு சென்றனர்.

## வக்வாக் தீவு
இபின் கோர்தாத்பே, சீனக் கடலில் அமைந்துள்ள வக்வாக் தீவைப்பற்றி இரண்டு முறை  குறிப்பிடுகிறார்:

“சீனாவின் கிழக்கே வக்வாக் நிலங்கள் உள்ளன. அவை தங்கத்தால் நிறைந்தவை. மக்கள் தங்கள் நாய்களுக்கான சங்கிலிகளையும் குரங்குகளுக்கு க்ழுத்துப் பட்டைகளையும் இந்த உலோகத்தால் செய்கிறார்கள். அவர்கள் தங்கத்தால் நெய்யப்பட்ட துணிகளை உற்பத்தி செய்கிறார்கள். சிறந்த கருங்காலி மரம் அங்கு காணப்படுகிறது. வக்வாக்கில் இருந்து தங்கம் மற்றும் கருங்காலி ஏற்றுமதி செய்யப்படுகிறது”.

## மேற்கோள்கள்

## ஆதாரங்கள்
* 
*

பகுப்பு:913 இறப்புகள்
முண்மூலிகைத் துணைக்குடும்பம்

**முண்மூலிகைத் துணைக்குடும்பம்** (தாவரவியல் பெயர்: *Acanthoideae*)  என்பது முண்மூலிகைக் குடும்பத்  தாவரங்களின் துணைக் குடும்பமாகும். இதில் ஆறு இனக்குழு (உயிரியல்)|இனக்குழுக்கள் உள்ளன. ஒவ்வொரு இனக்குழுவிலும், பேரினங்கள் வகைப்படுத்தப்பட்டுள்ளன.

## இனக்குழுக்களின் பேரினங்கள்
இதன் எட்டு (*Acantheae, Andrographideae, Barlerieae, Justicieae, Neuracantheae, Physacantheae, Ruellieae, Whitfieldieae*) இனக்குழுக்கள்  உள்ளன:

### அகாந்தியே
*அகாந்தியே (Acantheae) என்ற இனக்குழுவில்,  இரண்டு துணை இனக்குழுக்கள் உள்ளன. 
** துணை இனக்குழுக்கள் : Acanthinae , Aphelandrinae. 
***ஒவ்வொரு துணை இனக்குழுவின் கீழும் **பேரினங்கள்** வகைப்படுத்தப் பட்டுள்ளன.  இதன் பேரினங்கள் கீழே தரப்பட்டுள்ளன.
***# **Acanthinae**  பேரினங்கள் : *Acanthopsis – Acanthus – Blepharis – Crossandra – Crossandrella – Cynarospermum – Sclerochiton – Streptosiphon – Xantheranthemum*
***# **Acanthopsis** பேரினங்கள் :   *Aphelandra – Cuenotia – Cyphacanthus – Encephalosphaera – Holographis – Neriacanthus – Orophochilus – Rhombochlamys – Salpixantha – Stenandriopsis – Stenandrium*

### ஆன்ட்ரோகிராஃபிடே
*ஆன்ட்ரோகிராஃபிடே (Andrographideae) இனக்குழுவின்  பேரினங்கள் கீழே தரப்பட்டுள்ளன.
****பேரினங்கள்**:  *Andrographis – Diotacanthus – Graphandra – Gymnostachyum – Haplanthodes – Haplanthus – Phlogacanthus – Sphinctacanthus*
 

### பார்லேரியே
* பார்லேரியே (Barlerieae) இனக்குழுவின் பேரினங்கள் கீழே தரப்பட்டுள்ளன.
***பேரினங்கள்**: *Barleria – Barleriola – Borneacanthus – Boutonia – Chroesthes – Crabbea – Hulemacanthus – Lasiocladus – Lepidagathis – Pericalypta – Podorungia – Schaueriopsis*

## மேற்கோள்கள்

## வெளி இணைப்புகள்

பகுப்பு:பூக்கும் தாவரங்கள்
பகுப்பு:தாவர வகைப்பாட்டியல்
பகுப்பு:முண்மூலிகைக் குடும்பம்
இலக்கன் சிங் யாதவ்

**இலக்கன் சிங் யாதவ்** (*Lakhan Singh Yadav*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினரும் ஆவார். இவர் கால்நடை பராமரிப்பு மற்றும் மீனவர் நலத்துறை அமைச்சகத்தின் முன்னாள் அமைச்சர் ஆவார்.

## அரசியல் வாழ்க்கை
யாதவ் தனது ஆரம்பக்கால அரசியல் வாழ்க்கையைப் பகுஜன் சமாஜ் கட்சியுடன் இணைந்து தொடங்கினார். 1990-இல் கிர்ட் சட்டமன்றத் தொகுதியில் முதல் முறையாகப் போட்டியிட்டு மூன்றாவது இடத்தைப் பிடித்தார்.

பின்னர், மீண்டும் 1993-இல் கிர்டிலிருந்து பகுஜன் சமாஜ் கட்சி வேட்பாளராகப் போட்டியிட்டு பலேந்து சுக்லாவிடம் தோல்வியடைந்தார். 1998ஆம் ஆண்டு நடைபெற்ற சட்டமன்றத் தேர்தலில் அன்றைய அமைச்சர் பலேந்து சுக்லாவை தோற்கடித்து வெற்றி பெற்று சட்டமன்ற உறுப்பினர் ஆனார். மத்தியப் பிரதேசத்தின் அப்போதைய முதல்வராக இருந்த திக்விஜய சிங்கின் ஆதரவின் கீழ் இந்தியத் தேசிய காங்கிரசில் இணைந்தார்.

இவர் 2003 சட்டமன்றத் தேர்தலில் கிரிட் தொகுதியில் காங்கிரசு சார்பில் போட்டியிட்டார். ஆனால் பாஜகவின் பிரிஜேந்திர திவாரியிடம் தோல்வியடைந்தார்.

2008-இல் புதிதாக உருவாக்கப்பட்ட பிதர்வார் சட்டமன்றத் தொகுதியில் காங்கிரசு சார்பில் போட்டியிட்டு பாஜக வேட்பாளர் பிரிஜேந்திர திவாரியை 10,000 வாக்குகள் வித்தியாசத்தில் தோற்கடித்தார்.

2013 சட்டமன்றத் தேர்தலில் பாஜக மூத்த தலைவரும், அமைச்சருமான அனூப் மிசுராவை 6000 வாக்குகள் வித்தியாசத்தில் தோற்கடித்தார்.

2018 சட்டமன்றத் தேர்தலில் மூத்த பாஜக தலைவரும் முன்னாள் அமைச்சரும் மொரீனாவின் அப்போதைய சட்டமன்ற உறுப்பினரான சிறீ அனூப் மிசுராவை 12000 வாக்குகள் வித்தியாசத்தில் மீண்டும் மீண்டும் தோற்கடித்தார்.

2018ஆம் ஆண்டில், மத்தியப் பிரதேசத்தில் காங்கிரசு கட்சி ஆட்சியை அமைத்தது. இதன் அமைச்சரவையில் யாதவ் கால்நடை பராமரிப்பு மற்றும் மீனவர் நல அமைச்சகத்தில் அமைச்சராக நியமிக்கப்பட்டார்.

## அரசியல் பார்வைகள்
யாதவ் காங்கிரசு கட்சியின் சித்தாந்தத்தை ஆதரிப்பவர்; 1999 முதல் மத்தியப்பிரதேச காங்கிரசு கட்சியின் உறுப்பினராக உள்ளார்.

## தனிப்பட்ட வாழ்க்கை
யாதவ் சாரதா சிங் யாதவை மணந்தார்.

## மேலும் பார்க்கவும்

* மத்திய பிரதேச சட்டமன்றம்

## மேற்கோள்கள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
எட்ச்வொர்தியா கார்த்னெரி

**எட்ச்வொர்தியா கார்த்னெரி** (தாவர வகைப்பாட்டியல்: *Edgeworthia gardneri*, பொதுவாக இந்திய காகித மரம்,  அல்லது நேபாள காகித புதர்;நேபாளி : अर्गेली (Argelee) )) என்றழைக்கப்படும் இத்தாவரம், *தைமலேசியே* குடும்பத்தைச் சேர்ந்ததாகும். மூன்று முதல் நான்கு  மீட்டர் (10-13 அடி) உயரம் வரை வளரும் சிறிய பசுமையான புதர்ச்செடியான இதன் பழுப்பு நிற சிவப்பு தண்டு மூலம் இதை பிற தாவரங்களிலிருந்து வேறுபடுத்தி அறியலாம். இதன்மலர்கள், ஆண் மற்றும் பெண் உறுப்புகளைக் கொண்டுள்ள இருபாலுயிரியாகும்.

## வாழிடம்
பூட்டானின் இமயமலைப் பகுதிகளை முதன்மை வாழிடமாக கொண்டுள்ளதா இந்த ***எட்ச்வொர்தியா கார்த்னெரி*** வடக்கு பர்மா, சீனா (கிழக்கு சிசாங் மற்றும் வடமேற்கு யுன்னான் மாகாணங்களில்), இந்தியா மற்றும் நேபாளத்திலும் காணப்படுகிறது. பெரும்பாலும் இத்தாவரம் 1,000–2,500 மீ (3,300–8,200 அடி) உயரத்தில் அமைந்துள்ள  காடுகளிலும், ஈரமான இடங்களிலும் காணப்படுகிறது.

## பயன்கள்
thumb|right|''E.&nbsp;gardneri'' branches and leaves

உலகின் பல பகுதிகளில் அலங்காரமாக வளர்க்கப்படும் இதன் பட்டை இழைகளிலிருந்து உயர்தர காகிதமும்  தயாரிக்கப்படுகிறது. இமயமலையில் கையால் காகிதங்களைத் தயாரிக்கப் பயன்படும் பல்வேறு தாவர இனங்களில் இந்த இனமே சிறந்ததாகக் கருதப்படுகிறது.
## மேற்கோள்கள்

## வெளிப்புற இணைப்புகள்
* An early illustration of ''E.&nbsp;gardneri'', from plantillustrations.org

பகுப்பு:இந்தியத் தாவரங்கள்
அம்பாள்புரம்

**அம்பாள்புரம்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 10 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்